تصورو برلماني مجلس النواب ورئيس لجنة الداخلية فيه عن حزب الاصالة والمعاصرة اسمه هشام المهاجري وصل بيه التخلف حتى ولى كيقول لوزير المالية والاقتصاد محمد بنشعبون باش يدافع على عدم اداء التجار للضرائب البارح الخميس فمجلس النواب٬ باللي “يساهمو فالسلم الاجتماعي حيت كيخرجو الزكاة ويساعدو في بناء المساجد ويقدمون يد العون لأقاربهم. السيد زاد “راه ماشي من الناس للي كيشريو طونوبيلات غاليات وماشي من اللي كيدوزو عطلهم فالخارج وباللي رباحهم كتستافد منو خزينة الدولة من بعد بحال رسوم جبائية اخري بحال رخص بناء بقعة أرضية أو يشريو طونوبيلات للخدمة ديالهم. دابا هادا اش دير ليه. كيفاش تجاوبو. باغي دولة الحق والقانون باغي دولة العدالة الجبائية بحال اوربا وراه كلشي خاصو يخلص الضرائب. كيفاش هاد الكلاخ كيخلصو الزكاة. علاه الزكاة كتدخل فمالية الدولة. واش دخل بناء الجوامع. ثم هاديك رباحهم كتستافد منها خزينة الدولة راها قمة الغباء، حقاش الموظف اللي كيتاخد ليه الدولة ضرائب كثيرة كيدير نفس الحاجة وباش يخرج يشرب غير قهوة كيخلص الضريبة على القيمة المضافة ولا شرا طونوبيلة كيخلص الضريبة. هاد الغبي كون غير بقى فتبريرو بربط هاد الاصلاحات الضريبية بالشارع بتأثير ذلك على الشارع باش قال راه ممكن تشعل فاي وقت ايلى ما كانش تدرج فالاصلاح 
الكالاخ فين وصل بالبرلمانيين. البامي لمهاجري لوزير المالية: ما ديروش الضرائب على التجار الصغار راهم كيخرجو الزكاة وكيعاونو فبناء الجوامع